Η τυπολογία των εξισλαμισμών είναι οι εκούσιοι και ακούσιοι, οι "βίαιοι", και μη βίαιοι, οι ατομικοί και ομαδικοί. Οι αιτίες που τους προκάλεσαν σε γενικές γραμμές ήταν: η κατώτερη νομικά θέση των μη Μουσουλμάνων, η βαρύτερη φορολογία και γι’ αυτό το λόγο επιθυμία να μεταπηδήσουν από την κατακτημένη στην κατακτητική κοινωνία, οι καθημερινές ταπεινώσεις εκ μέρους των Τούρκων, η προπαγάνδα Μουσουλμάνων μοναχών, η δεινή ψυχολογικά θέση των Χριστιανών και η αίσθηση ότι ο Θεός τους είχε εγκαταλείψει.